CELEX: 42018X1857
Language: hu
Date: 2018-11-28 00:00:00
Title: Az Egyesült Nemzetek Szervezete Európai Gazdasági Bizottságának (ENSZ EGB) 39. számú előírása – Egységes rendelkezések a gépjárművek sebességmérő és kilométer-számláló berendezése és annak beépítése tekintetében történő jóváhagyásáról [2018/1857]

28.11.2018   
               
               
                  HU
               
               
                  Az Európai Unió Hivatalos Lapja
               
               
                  L 302/106
               
            
         A nemzetközi közjog értelmében jogi hatállyal kizárólag az ENSZ EGB eredeti szövegei rendelkeznek. Ennek az előírásnak a státusza és hatálybalépésének időpontja az ENSZ EGB TRANS/WP.29/343 sz. státuszdokumentumának legutóbbi változatában ellenőrizhető a következő weboldalon:
         http://www.unece.org/trans/main/wp29/wp29wgs/wp29gen/wp29fdocstts.html
         Az Egyesült Nemzetek Szervezete Európai Gazdasági Bizottságának (ENSZ EGB) 39. számú előírása – Egységes rendelkezések a gépjárművek sebességmérő és kilométer-számláló berendezése és annak beépítése tekintetében történő jóváhagyásáról [2018/1857]
         Tartalmaz minden olyan szöveget, amely az alábbi időpontig érvényes volt:
         A 01. módosítássorozat 1. kiegészítése – A hatálybalépés időpontja: 2017. október 10.
         TARTALOMJEGYZÉK
         ELŐÍRÁS
         
                     1.
                  
                  Alkalmazási kör
                  
               
                     2.
                  
                  Fogalommeghatározások
                  
               
                     3.
                  
                  Jóváhagyási kérelem
                  
               
                     4.
                  
                  Jóváhagyás
                  
               
                     5.
                  
                  Követelmények
                  
               
                     6.
                  
                  A járműtípus módosításai
                  
               
                     7.
                  
                  Gyártásmegfelelőség
                  
               
                     8.
                  
                  Szankciók nem megfelelő gyártás esetén
                  
               
                     9.
                  
                  A jóváhagyási vizsgálatok elvégzéséért felelős műszaki szolgálatok és a típusjóváhagyó hatóságok neve és címe
                  
               
                     10.
                  
                  Átmeneti rendelkezések
                  
               MELLÉKLETEK
         
                     1.
                  
                  Értesítés
                  
               
                     2.
                  
                  A jóváhagyási jelek elrendezése
                  
               
                     3.
                  
                  A sebességmérő pontosságának vizsgálata a gyártásmegfelelőség szempontjából
                  
               1.   ALKALMAZÁSI KÖR
         Ez az előírás az L, az M és az N kategóriájú járművek (1) jóváhagyására vonatkozik.
         2.   FOGALOMMEGHATÁROZÁSOK
         Ezen előírás alkalmazásában:
         2.1.   „jármű jóváhagyása”: egy járműtípus jóváhagyása a sebességmérő és kilométer-számláló berendezése és annak beépítése tekintetében;
         2.2.   „a jármű típusa a sebességmérő és kilométer-számláló tekintetében”: olyan járművek, amelyek – főleg az alább felsorolt jellemzőik terén – lényegesen nem különböznek egymástól:
         
                     2.2.1.
                  
                  
                     a szokásosan használt gumiabroncsok közül választott gumiabroncs méretjelölése;
                  
               
                     2.2.2.
                  
                  
                     a teljes áttételi viszonyszám, ideértve a sebességmérő előtti bármely fordulatszám-csökkentő hajtást is;
                  
               
                     2.2.3.
                  
                  
                     a sebességmérő típusa, a következő tulajdonságok szerint:
                     
                                 2.2.3.1.
                              
                              
                                 a sebességmérő mérőmechanizmusának tűréshatárai;
                              
                           
                                 2.2.3.2.
                              
                              
                                 a sebességmérő műszaki állandója;
                              
                           
                                 2.2.3.3.
                              
                              
                                 a kijelzett sebességértékek tartománya;
                              
                           
               
                     2.2.4.
                  
                  
                     a kilométer-számláló típusa, a következő tulajdonságok szerint:
                     
                                 2.2.4.1.
                              
                              
                                 a kilométer-számláló műszaki állandója;
                              
                           
                                 2.2.4.2.
                              
                              
                                 a számjegyek száma;
                              
                           
               2.3.   „alapfelszerelésű gumiabroncsok”: a gyártó által a szóban forgó járműtípushoz adott gumiabroncs típusa vagy típusai; a téli gumik nem számítanak alapfelszerelésű gumiabroncsnak;
         2.4.   „normál üzemi nyomás”: a jármű gyártója által meghatározott, hideg állapotban mért abroncsnyomás 0,2 barral megnövelt értéke;
         2.5.   „sebességmérő”: a sebességmérő berendezésnek az a része, amely a vezető számára a jármű mindenkori sebességét mutatja (2);
         2.5.1.   „sebességmérő mérőmechanizmusának tűréshatárai”: magának a sebességmérő műszernek a pontossága, a bemenő sebességértékek meghatározott tartományához tartozó legkisebb és legnagyobb műszer szerinti értékkel kifejezve;
         2.5.2.   „sebességmérő műszaki állandója”: a bemenő percenkénti fordulatszám- vagy impulzusértékek és a konkrét kijelzett sebességértékek között fennálló kapcsolat;
         2.6.   „kilométer-számláló”: a kilométeróra-berendezés azon része, amely azt jelzi a járművezető számára, hogy a jármű mekkora távolság megtételét rögzítette, amióta forgalomba helyezték;
         2.6.1.   „kilométer-számláló műszaki állandója”: a bemenő percenkénti fordulatszám- vagy impulzusértékek és a jármű által megtett távolság között fennálló kapcsolat;
         2.7.   „terheletlen jármű”: menetkész jármű tüzelőanyaggal, hűtőfolyadékkal, kenőanyaggal, szerszámokkal és egy pótkerékkel (ha a járműgyártó ezt mint szokásos tartozékot adja meg), 75 kg súlyú járművezetővel, viszont kísérő, kiegészítő tartozékok és rakomány nélkül számítva.
         3.   JÓVÁHAGYÁSI KÉRELEM
         3.1.   A járműtípusnak a sebességmérő és kilométer-számláló berendezés és annak beépítése tekintetében történő jóváhagyására vonatkozó kérelmet a járműgyártó vagy annak jogszerűen meghatalmazott képviselője nyújtja be.
         3.2.   A kérelemhez három példányban csatolni kell az alábbi dokumentumokat, és meg kell adni a következő adatokat:
         3.2.1.   a járműtípus leírása a fenti 2.2., 2.3., 2.4., 2.5. és 2.6. szakaszban említett tételek tekintetében; a járműtípust azonosítani kell.
         3.3.   Egy, a jóváhagyandó járműtípust jól reprezentáló, terheletlen járművet át kell adni a jóváhagyási vizsgálat elvégzéséért felelős műszaki szolgálatnak.
         3.4.   A típusjóváhagyó hatóság a típusjóváhagyás megadása előtt ellenőrzi, hogy megtették-e a gyártás megfelelőségének hatékony ellenőrzését biztosító megfelelő intézkedéseket.
         4.   JÓVÁHAGYÁS
         4.1.   Ha az ezen előírás szerint jóváhagyásra benyújtott járműtípus a sebességmérő és kilométer-számláló berendezés és annak beépítése tekintetében megfelel az előírásban foglalt követelményeknek, akkor a járműtípust jóvá kell hagyni.
         4.2.   Mindegyik jóváhagyott típushoz jóváhagyási számot kell rendelni. Az első két számjegynek a jóváhagyás kiadásának időpontjában hatályos, az előírást módosító legutóbbi módosításcsomag számát kell jelölnie. Ugyanazon szerződő fél nem rendelheti ugyanazt a számot az ezen előírás 6. szakasza rendelkezéseinek hatálya alá tartozó más járműtípushoz.
         4.3.   Egy járműtípusnak ezen előírás szerinti jóváhagyásáról vagy a jóváhagyás elutasításáról értesíteni kell a megállapodásban részes és ezen előírást alkalmazó feleket az ezen előírás 1. mellékletének megfelelő nyomtatványon, mellékelve a kérelmező által a beépítés módjáról a jóváhagyáshoz az A4-es méretet (210 × 297 mm) meg nem haladó formátumban vagy ilyen méretre összehajtva, megfelelő méretarányban benyújtott rajzokat is.
         4.4.   Minden olyan járművön, amely megfelel az ezen előírás szerint jóváhagyott járműtípusnak, a jóváhagyási értesítésben megadott, könnyen hozzáférhető helyen jól látható módon fel kell tüntetni a következőkből álló nemzetközi jóváhagyási jelet:
         
                     4.4.1.
                  
                  
                     egy kör, benne az „E” betű és a jóváhagyó ország egyedi azonosító száma (3);
                  
               
                     4.4.2.
                  
                  
                     ezen előírás száma, amelyet egy „R” betű, egy kötőjel és a jóváhagyási szám követ a 4.4.1. szakaszban előírt kör jobb oldalán.
                  
               4.5.   Ha a jármű megfelel egy, a megállapodáshoz mellékelt egy vagy több további előírás szerint abban az országban jóváhagyott járműtípusnak, amely ezen előírás szerint megadta a jóváhagyást, akkor a 4.4.1. szakaszban előírt jelet nem szükséges megismételni; ilyen esetben az összes olyan előírás számát és kiegészítő jeleit, amelyek szerint a jóváhagyást megadták ugyanabban az országban, amely ezen előírás szerint is megadta a jóváhagyást, a 4.4.1. szakaszban előírt jel jobb oldalán egymás alatt kell feltüntetni.
         4.6.   A jóváhagyási jelnek jól olvashatónak és eltávolíthatatlannak kell lennie.
         4.7.   A jóváhagyási jelet a gyártó által a járműre szerelt adattáblán vagy annak közelében kell elhelyezni.
         4.8.   Ezen előírás 2. mellékletében példák találhatók a jóváhagyási jel elrendezésére.
         5.   KÖVETELMÉNYEK
         5.1.   A jóváhagyásra váró járműre ezen előírás követelményeinek megfelelő fedélzeti sebességmérőt és kilométer-számlálót kell felszerelni.
         5.2.   A sebességmérő kijelzőjének a vezető közvetlen látóterében kell lennie, valamint nappal és éjszaka egyaránt jól olvashatónak kell lennie. A számlapon feltüntetett sebességtartománynak olyan szélesnek kell lennie, hogy a járműtípus gyártó által megadott legnagyobb sebességének értékét is magában foglalja.
         5.2.1.   Az M, az N, valamint az L3, az L4, az L5 és az L7 kategóriájú járművekhez tervezett sebességmérők esetében a skálabeosztásnak 1, 2, 5 vagy 10 km/h-nak kell lennie. A kijelzőn a sebességértékeket a következőképpen kell feltüntetni: ha a műszer kijelzőjén a legmagasabb érték nem haladja meg a 200 km/órát, akkor a sebességértékeket legfeljebb 20 km/h nagyságú intervallumokkal kell feltüntetni. Ha a műszer kijelzőjén a legmagasabb érték meghaladja a 200 km/h-t, akkor a sebességértékeket legfeljebb 30 km/h nagyságú intervallumokkal kell feltüntetni. A feltüntetett sebességszámértékek közötti intervallumoknak nem kell egyformának lenniük.
         Ha egy beállítás lehetővé teszi a járművezető számára, hogy válasszon a sebesség km/h-ban vagy mph-ban (mérföld/óra) való kijelzése között, akkor a sebességet egyszerre csak km/h-ban vagy mph-ban lehet megjeleníteni. A vonatkozó mértékegységet tartósan ki kell jelezni.
         5.2.2.   Az angolszász mértékegységeket használó országban való értékesítés céljára gyártott M, N, valamint L3, L4, L5 és L7 kategóriájú járművek esetében a sebességmérőt a mérföld/óra (mph) mértékegység szerint is jelölni kell; a skálabeosztásnak 1, 2, 5 vagy 10 mph-nak kell lennie.
         A sebességet egyszerre csak km/h-ban vagy mph-ban lehet megjeleníteni, feltéve, hogy egy beállítás lehetővé teszi a járművezető számára, hogy válasszon a sebesség km/h-ban vagy mph-ban (mérföld/óra) való kijelzése között, és ebben az esetben a vonatkozó mértékegységet tartósan ki kell jelezni.
         A kijelzőn feltüntetett sebességszámértékek intervalluma legfeljebb 20 mérföld/óra lehet, és a skálának a 10 vagy a 20 mérföld/óra értékkel kell kezdődnie. A feltüntetett sebességszámértékek közötti intervallumoknak nem kell egyformának lenniük.
         5.2.3.   Az L1 (robogók), az L2 és az L6 kategóriájú járművekhez tervezett sebességmérők esetében a skála legfeljebb a 80 km/h értékig terjedhet. A skálabeosztásnak 1, 2, 5 vagy 10 km/h-nak kell lennie, a feltüntetett sebességszámértékek intervalluma pedig legfeljebb 10 km/h lehet. A feltüntetett sebességszámértékek közötti intervallumoknak nem kell egyformának lenniük.
         5.2.4.   Az angolszász mértékegységeket használó országban való értékesítés céljára gyártott L1, L2 és L6 kategóriájú járművek esetében a sebességmérőt a mérföld/óra (mph) mértékegység szerint is jelölni kell; a skálabeosztásnak 1, 2, 5 vagy 10 mph-nak kell lennie. A kijelzőn feltüntetett sebességszámértékek intervalluma legfeljebb 10 mérföld/óra lehet, és a skálának a 10 vagy a 20 mérföld/óra értékkel kell kezdődnie. A feltüntetett sebességszámértékek közötti intervallumoknak nem kell egyformának lenniük. Ha egy beállítás lehetővé teszi a járművezető számára, hogy válasszon a sebesség a km/h-ban vagy mph-ban (mérföld/óra) való kijelzése között, akkor a sebességet egyszerre csak km/h-ban vagy mph-ban lehet megjeleníteni. A vonatkozó mértékegységet tartósan ki kell jelezni.
         5.3.   A sebességmérő berendezés pontosságát az alábbi eljárással kell vizsgálni:
         
                     5.3.1.
                  
                  
                     a gumiabroncsoknak szokásosan használt gumiabroncsoknak kell lenniük, az ezen előírás 2.3. szakaszában található meghatározás szerint. A gyártó által beépíteni kívánt minden egyes sebességmérő-típusra külön vizsgálatot kell végezni;
                  
               
                     5.3.2.
                  
                  
                     a vizsgálatot terheletlen járművön kell elvégezni. A mérés céljára kiegészítő súlyt lehet a járműre helyezni. A jármű tömegét és annak tengelyek közötti megoszlását fel kell tüntetni a jóváhagyásra vonatkozó értesítésben (lásd az 1. melléklet 7. szakaszát);
                  
               
                     5.3.3.
                  
                  
                     a sebességmérőnél a referenciahőmérséklet 23 ± 5 °C;
                  
               
                     5.3.4.
                  
                  
                     az abroncsnyomásnak minden vizsgálatnál meg kell felelnie a 2.4. szakaszban megadott normál üzemi nyomásnak;
                  
               
                     5.3.5.
                  
                  
                     a járművet a következő sebességeken kell vizsgálni:
                     
                                 A jármű gyártója által megadott, legnagyobb tervezési sebesség (Vmax) (km/h)
                              
                              
                                 Vizsgálati sebesség (V1)
                                 (km/h)
                              
                           
                                 Vmax ≤ 45
                              
                              
                                 Vmax 80 %-a
                              
                           
                                 45 < Vmax ≤ 100
                              
                              
                                 40 km/h, illetve a Vmax 80 %-a
                                 (ha az eredményül kapott sebesség ≥ 55 km/h)
                              
                           
                                 100 < Vmax ≤ 150
                              
                              
                                 40 km/h, 80 km/h, illetve a Vmax 80 %-a
                                 (ha az eredményül kapott sebesség ≥ 100 km/h)
                              
                           
                                 150 < Vmax
                                 
                              
                              
                                 40 km/h, 80 km/h, illetve 120 km/h
                              
                           
               
                     5.3.6.
                  
                  
                     a jármű tényleges sebességének mérésére használt vizsgálati műszer megengedett mérési hibája nem haladhatja meg a ± 0,5 %-ot;
                     5.3.6.1.   a vizsgálópálya felületének síknak, száraznak és kellőképpen jó tapadásúnak kell lennie;
                     5.3.6.2.   ha a vizsgálathoz görgős próbapadot használnak, a görgők átmérőjének legalább 0,4 m-nek kell lennie.
                  
               5.4.   A kijelzett sebesség a jármű tényleges sebességénél nem lehet kisebb. A fenti 5.3.5. szakaszban meghatározott vizsgálati sebességeken a kijelzett sebesség (V1) és a tényleges sebesség (V2) között a következő viszonynak kell fennállnia:
         0 ≤ (V1 – V2) ≤ 0,1 V2 + 4 km/h
         5.5.   A kilométer-számláló kijelzőjének láthatónak vagy hozzáférhetőnek kell lennie a járművezető számára. A kilométer-számlálónak egy legalább 6 számjegyből álló egész számot kell megjelenítenie az M és az N kategóriájú járművek esetében, és egy legalább 5 számjegyből álló egész számot az L kategóriájú járművek esetében. Mindazonáltal a típusjóváhagyó hatóságok egy legalább 5 számjegyből álló egész számot is elfogadhatnak az M és az N kategóriájú járművek esetében, ha a jármű rendeltetésszerű használata ezt indokolja.
         5.5.1.   Az angolszász mértékegységeket használó országban való értékesítés céljára gyártott járművek esetében a kilométer-számlálót a mérföld mértékegység szerint kell jelölni.
         6.   A JÁRMŰTÍPUS MÓDOSÍTÁSAI
         6.1.   A járműtípus minden módosításáról értesíteni kell a járműtípust jóváhagyó típusjóváhagyó hatóságot. A hatóság ezt követően a következőképpen járhat el:
         
                     6.1.1.
                  
                  
                     úgy ítéli meg, hogy az elvégzett módosításoknak nagy valószínűséggel nincs számottevő kedvezőtlen hatása, és a jármű továbbra is megfelel a követelményeknek; vagy
                  
               
                     6.1.2.
                  
                  
                     új vizsgálati jegyzőkönyvet kér a vizsgálatok elvégzéséért felelős műszaki szolgálattól.
                  
               6.2.   A jóváhagyás megerősítéséről vagy elutasításáról, a módosítások részletes leírásával együtt, a fenti 4.3. szakaszban meghatározott eljárással értesíteni kell a megállapodásban részes és ezen előírást alkalmazó feleket.
         7.   GYÁRTÁSMEGFELELŐSÉG
         7.1.   A gyártásmegfelelőség ellenőrzésére szolgáló eljárásoknak meg kell felelniük a megállapodás (E/ECE/TRANS/505/Rev.3) 1. függelékében megállapított eljárásoknak, valamint a következő követelményeknek:
         7.2.   Az ezen előírás szerint jóváhagyott járműveket úgy kell gyártani, hogy az előírás vonatkozó részében (részeiben) megállapított követelményeket teljesítve megfeleljenek a jóváhagyott típusnak.
         7.3.   Minden egyes járműtípus tekintetében ellenőrizni kell a sebességmérő berendezést és annak beépítését; mégpedig minden egyes járműtípus tekintetében legalább az ezen előírás 3. mellékletében előírt vizsgálatot el kell végezni.
         7.4.   A típusjóváhagyást megadó hatóság bármikor ellenőrizheti az egyes gyártóüzemekben a gyártás megfelelőségének ellenőrzésére alkalmazott módszereket. Ilyen ellenőrzésekre általában kétévente kerül sor.
         7.5.   Amennyiben a fenti 7.4. szakasz szerinti ellenőrzések és vizsgálatok során nem megfelelő eredmények születnek, az illetékes hatóság gondoskodik arról, hogy minden szükséges intézkedést meghozzanak a gyártásmegfelelőség lehető leggyorsabb helyreállítása érdekében.
         8.   SZANKCIÓK NEM MEGFELELŐ GYÁRTÁS ESETÉN
         8.1.   Az ezen előírás szerint a járműtípusra megadott jóváhagyást visszavonhatják, ha a fenti 7.1. szakaszban foglalt követelmény nem teljesül, vagy ha a járművek nem felelnek meg a fenti 7. szakaszban előírt ellenőrzéseken.
         8.2.   Ha a megállapodásban részes és ezen előírást alkalmazó valamely szerződő fél visszavon egy előzőleg általa megadott jóváhagyást, akkor erről az ezen előírás 1. mellékletének megfelelő nyomtatványon haladéktalanul értesíti a megállapodásban részes és ezen előírást alkalmazó többi szerződő felet.
         9.   A JÓVÁHAGYÁSI VIZSGÁLATOK ELVÉGZÉSÉÉRT FELELŐS MŰSZAKI SZOLGÁLATOK ÉS A TÍPUSJÓVÁHAGYÓ HATÓSÁGOK NEVE ÉS CÍME
         A megállapodásban részes és ezen előírást alkalmazó szerződő felek megadják az Egyesült Nemzetek Szervezete Titkárságának a jóváhagyási vizsgálatok elvégzéséért felelős műszaki szolgálatok nevét és címét, valamint a jóváhagyásokat megadó, illetve a más országok által kiadott jóváhagyásokat, kiterjesztéseket, elutasításokat vagy visszavonásokat igazoló értesítéseket fogadó típusjóváhagyó hatóságok nevét és címét.
         10.   ÁTMENETI RENDELKEZÉSEK
         10.1.   A 01. módosítássorozat hivatalos hatálybalépésének napjától kezdve az ezen előírást alkalmazó egyik szerződő fél sem utasíthatja el a 01. módosítássorozattal módosított ezen előírás szerinti típusjóváhagyás megadását vagy elfogadását.
         10.2.   2017. szeptember 1-jét követően az ezen előírást alkalmazó szerződő felek csak akkor adhatnak meg új típusjóváhagyást, ha a jóváhagyandó járműtípus megfelel a 01. módosítássorozattal módosított ezen előírás követelményeinek.
         10.3.   Az ezen előírást alkalmazó szerződő felek nem utasíthatják el az olyan meglévő típusok típusjóváhagyásának kiterjesztését, amelyeket az előző módosítássorozattal módosított ezen előírás szerint hagytak jóvá.
         10.4.   Az ezen előírás 01. módosítássorozata hatálybalépésének napjától kezdve az ezen előírást alkalmazó szerződő felek továbbra is elfogadják az előző módosítássorozattal módosított előírás szerint megadott típusjóváhagyásokat.
         
            (1)  A Motoros járművekre vonatkozó egységesített állásfoglalás (R.E.3) (dokumentum: ECE/TRANS/WP.29/78/Rev.6) 2. szakaszának meghatározása szerint. – www.unece.org/trans/main/wp29/wp29wgs/wp29gen/wp29resolutions.html
         
            (2)  A tachográf sebességjelző része nem tartozik ide, amennyiben az megfelel azon típusjóváhagyási specifikációnak, amely szerint a valós és a műszer szerinti sebesség abszolút különbsége nem lehet nagyobb, mint a lenti 5.4. szakasz követelményeiből eredő értékek.
         
            (3)  Az 1958. évi megállapodásban részes szerződő felek egyedi azonosító számai a Motoros járművekre vonatkozó egységesített állásfoglalás (R.E.3) (dokumentum: ECE/TRANS/WP.29/78/Rev.6) 3. mellékletében találhatók – www.unece.org/trans/main/wp29/wp29wgs/wp29gen/wp29resolutions.html
      
      
         
            1. MELLÉKLET
            Szövege kép
            
               ÉRTESÍTÉS
               (legnagyobb formátum: A4 [210 × 297 mm])
               (1)
               Kiadta: Hatóság neve:
               Tárgy (2): Jóváhagyás megadása
               Jóváhagyás kiterjesztése
               Jóváhagyás elutasítása
               Jóváhagyás visszavonása
               A gyártás végleges leállítása
               járműtípus sebességmérő és kilométer-számláló berendezése és annak beépítése tekintetében, a 39. számú előírás szerint
               Jóváhagyás száma: Kiterjesztés száma:
               1. A jármű márkaneve vagy védjegye:
               2. A jármű típusa:
               3. A gyártó neve és címe:
               4. A gyártó képviselőjének (ha van) neve és címe:
               5. A sebességmérő berendezés leírása:
               5.1. A szokásosan használt gumiabroncsok adatai:
               5.2. A vizsgálat során használt gumiabroncsok adatai:
               5.3. A sebességmérő berendezés áttétele:
               6. A kilométer-számláló berendezés leírása:
               7. A vizsgált jármű tömege és a tömeg tengelyek közötti megoszlása:
               8. Változatok:
               9. A járműre vonatkozó jóváhagyási kérelem benyújtásának dátuma:
               10. A jóváhagyási vizsgálat elvégzéséért felelős műszaki szolgálat:
               11. A műszaki szolgálat által kiadott vizsgálati jegyzőkönyv dátuma:
               12. A műszaki szolgálat által kiadott vizsgálati jegyzőkönyv száma:
               13. A jóváhagyást megadták/elutasították/kiterjesztették/visszavonták (2)
               14. A jóváhagyási jel helye a járművön:
               15. Hely:
               16. Dátum:
               17. Aláírás:
               (1) A jóváhagyást megadó/kiterjesztő/elutasító/visszavonó ország egyedi azonosító száma (lásd ezen előírás jóváhagyásra vonatkozó rendelkezéseit).
               (2) A nem kívánt rész törlendő.
            
         
      
      
         
            2. MELLÉKLET
            
               A JÓVÁHAGYÁSI JELEK ELRENDEZÉSE
            
            A. MINTA
            (lásd ezen előírás 4.4. szakaszát)
            a = legalább 8 mm
            A járművön elhelyezett fenti jóváhagyási jel azt mutatja, hogy az adott járműtípust a 39. számú előírás szerint hagyták jóvá Hollandiában (E4). A jóváhagyási szám azt jelzi, hogy a jóváhagyást a 01. módosítássorozattal módosított 39. számú előírás követelményei szerint adták meg.
            B. MINTA
            (Lásd ezen előírás 4.5. szakaszát.)
            a = legalább 8 mm
            A járművön elhelyezett fenti jóváhagyási jel azt mutatja, hogy az adott járműtípust a 39. és a 33. számú előírás szerint Hollandiában (E4) hagyták jóvá (1). A jóváhagyási számok azt jelzik, hogy a jóváhagyások megadásának időpontjában a 39. számú előírás tartalmazta a 01. módosítássorozatot, a 33. számú előírás pedig még eredeti formájában volt hatályos.
            
               (1)  A második szám csupán példaként szolgál
         
      
      
         
            3. MELLÉKLET
            
               A SEBESSÉGMÉRŐ PONTOSSÁGÁNAK VIZSGÁLATA A GYÁRTÁSMEGFELELŐSÉG SZEMPONTJÁBÓL
            
            1.   VIZSGÁLATI FELTÉTELEK
            A vizsgálat feltételei megegyeznek az ezen előírás 5.3.1–5.3.6. szakaszában foglaltakkal.
            2.   KÖVETELMÉNYEK
            A gyártás megfelel ezen előírásnak, ha a sebességmérő által kijelzett sebesség (V1) és a tényleges sebesség (V2) között a következő kapcsolat figyelhető meg:
            
                         
                     
                     
                        az M és az N kategóriájú járművek esetében:
                        0 ≤ (V1 – V2) ≤ 0,1 V2 + 6 km/h;
                     
                  
                         
                     
                     
                        az L3, az L4 és az L5 kategóriájú járművek esetében:
                        0 ≤ (V1 – V2) ≤ 0,1 V2 + 8 km/h;
                     
                  
                         
                     
                     
                        az L1 és az L2 kategóriájú járművek esetében:
                        0 ≤ (V1 – V2) ≤ 0,1 V2 + 4 km/h.